钦定古今图书集成/理学汇编/学行典/第258卷 > 太公任
## 钦定古今图书集成/理学汇编/学行典/第258卷 > 太公任

按《高士传》：“太公任者，陈人。孔子围陈，七日不火食。太
公往吊之曰：‘子几死乎？夫直木先伐，甘井先竭。子其
饰智以惊愚，修身以明污，昭昭如揭日月而行，故汝
不免于患也。孰能削迹捐势，不为功名者哉？我无责
于人，人亦无责焉’。孔子曰：‘善辞其交游，巡于大泽，入
兽不乱群，而况人也’！”